खरौंधी(गढ़वा) : कांग्रेस के पलामू प्रमंडल जोनल प्रभारी मानस कुमार सिन्हा ने प्रखंड के राजी, खरौंधी, सुंडी, करिवाडीह, सिसरी, अरंगी, कूपा तथा मझिगावां पंचायत का भ्रमण किया तथा लोगो को विजयादशमी की शुभ कामना दिया । इस दौरान जोनल प्रभारी मानस कुमार सिन्हा ने कई दुर्गा पूजा पंडाल में स्थापित दुर्गा मां का दर्शन कर भवनाथपुर विधान सभा क्षेत्र की सुख समृद्धि तथा खुशीहाली का मनत मांगा। खरौंधी में मानस कुमार सिन्हा ने कहा प्रखंड में कई जगह रामलीला का मंचन किया जा रहा है। रामलीला के माध्यम से भगवान राम की कथा का मंचन किया जा रहा है । उनके कथा को अपने जीवन मे उतारने की जरूरत है। साथ ही कहा आपलोग दसहरा आपसी सौहार्द पूर्ण वातावरण में मनाये. इस अवसर पर प्रखंड अध्यक्ष शिव कुमार यादव, प्रवक्ता अरविंद पासवान, जिला समन्वयक मनरेगा अजय कुमार सिंह, राहुल कुमार दुबे, राजेश कुमार रजक, विश्वामित्र यादव आदि थे।